มิสแกรนด์สุโขทัย
ชุดอัตลักษณ์ประจำจังหวัด

2024: ชุดสุโขทัย อนงค์นาถ เรวดีศรีจุฬาลักษณ์ สุโขทัยเมืองประวัติศาสตร์ดินแดน แห่งเมืองมรดกโลกจุดกำเนิดเกิดประเพณีลอยกระทงอัตลักษณ์สุดตระกาลที่ทั่วโลกต่างต้องมาเยือน ความงดงามอันวิจิตรของศิลปกรรมการประดิษฐ์กระทงทรงกระมุทนี้ เกิดจำรัสอนงค์นาถเรวดีนพมาศ ได้ทรงนำดอกไม้มาซ้อนสีสลับลวดลายพร้อมนำผลพฤกษา รกาชาด  มาแกะสลักเป็นมยุระ คณานกวิหกหงส์ ให้จับจิก เกษรบุพชาติ ตามกลีบ ดอกกระมุท เป็นระเบียบ เรียบเรียง ไปด้วยสีย้อมสดสว่าง เกิดเป็นกระทงทรงกระมุท อันงดงาม พร้อมสักการะบูชาพระพุทธบาทยังนามทานนที ตำนานหญิงงามแห่งเมืองสุโขทัย “ท้าวศรีจุฬาลักษณ” หญิงที่งามที่สุดในค่ำคืนวันเพ็ญเดือนสิบสอง ออกแบบและตัดเย็บโดย  อาร์ทอัครัชเนรมิตศิลป์
2023: ชุดมัสยานารีศรีสุโขทัย สุโขทัยเป็นเมืองอู่ข้าวอู่น้ำ โดยเฉพาะอาชีพชาวประมง ซึ่งมีหลักฐานเเสดงไว้อย่างชัดเจน ตั้งเเต่สมัยสุโขทัยจนถึงปัจจุบัน โดยหลักฐานส่วนใหญ่ที่ถูกค้นพบ จะเห็นได้จากลวดลายของถ้วยชามสังคโลก ลายที่โดดเด่นเเละเป็นที่รู้จักของคนทั่วไปคือลายปลา โดยลายปลาที่ค้นพบจะเป็นภาพเเม่ปลากา ที่อาจจะมีปลา1ตัว หรือปลา2ตัวก็ได้ นอกจากยังพบบนผ้าตีนจกผ้าพื้นเมืองของ จ.สุโขทัย ผู้ออกเเบบจึงออกเเบบชุด มัสยานารีศรีสุโขทัย เพื่อให้เห็นถึงวิถีชีวิตเเละความอุดมสมบูรณ์ ของคนสุโขทัย ออกเเบบ และตัวเย็บโดย: ห้องชุดคุณเชาว์ พิษณุโลก
2021-21: ชุดก๋วยเตี๋ยว ซู๊โข่ทัย ก๋วยเตี๋ยวสุโขทัยเป็นอาหารขึ้นชื่อชนิดนึงของจ.สุโขทัย มีรสชาดเข้มข้น เส้นที่เหนียวนุ่ม เเละอัดเเน่นส่วนผสมต่างๆในชาม เช่น หมูสับ กากหมู กุ้งเเห้ง ก๋วยเตี๋ยวสุโขทัยจะใช้ถั่วฝักยาวเเทนผักชนิดอื่นเพื่อรสชาดที่เเตกต่าง เป็นที่โปรดปรานของนักท่องเที่ยว ตัวถ้วยจะใช้เป็นถ้วยลายปลา สัญลักษณ์ที่สะท้อนให้เห็นถึงความสมบูรณ์ ในหนองน้ำมีปลาในท้องนามีข้าว จ.สุโขทัย ออกแบบ และตัดเย็บโดย ห้องชุดคุณเชาว์ จ.พิษณุโลก นาย ศุพัฒพงศ์ คงพันธุ์ เเละ นายสมชาติ ขุนเเพ่งชม
2020: ชุดสุโขทัย ประตูสู่เมืองแห่งความสุข สุข อุทัย สาวงามจากเมืองแห่งนิยาม รุ่งอรุณ และความสุข ขอหยิบเอาหลักศิลาจารึก ต้นกำเนิดแห่งอักษรไทย ถือเป็นหลักปฐมบทแห่งประศาสตร์ไทย นำเสนอผ่านรูปแบบของชุดประจำจังหวัด ใช้เทคนิคพิมพ์ลายพิเศษและปักลงบนตัวชุด เปรียบเสมือนพลังแห่งภาษา นำมาผสมผสานกับลวดลายไทยลายกนกโมเดิร์น ใช้วัสดุเมื่อต้องแสงไฟแล้วระยิบระยับ อันแสดงออกถึงความเป็นอารยะประเทศ โทนสีชุด ใช้การเลียนแบบลวดลายตามหลักศิลาจารึก ออกแบบโดย นายจักรินทร์ พิมพะลา
2019: ชุดจุฬาลักษคงคาลัย แรงบันดาลใจมาจากอณาจักรสุโขทัย ดินแดนที่มีประเพณีและวัฒนธรรม เป็นเมืองมรดกโลกดั่งคำกล่าว มรดกโลกล้ำเลิศ กำเนิดลายสือไทย เล่นไฟลอยกระทง ดำรงพุทธศาสนา งามตาผ้าตีนจก สังคโลกทองโบราณ สักการแม่ย่าพ่อขุน รุ่งอรุณแห่งความสุข ออกแบบโดย นายอัครดิฐษ์ เหมธนกิจโภคิน ตัดเย็บโดย ห้องเสื้อ เป้ เลอเฌ่ย์อัพ
2018: ชุดจุฬาลักษคงคาลัย แรงบันดาลใจมาจากอณาจักรสุโขทัย ดินแดนที่มีประเพณีและวัฒนธรรม เป็นเมืองมรดกโลกดั่งคำกล่าว มรดกโลกล้ำเลิศ กำเนิดลายสือไทย เล่นไฟลอยกระทง ดำรงพุทธศาสนา งามตาผ้าตีนจก สังคโลกทองโบราณ สักการแม่ย่าพ่อขุน รุ่งอรุณแห่งความสุข ออกแบบโดย นายอัครดิฐษ์ เหมธนกิจโภคิน ตัดเย็บโดย ห้องเสื้อ เป้ เลอเฌ่ย์อัพ
2018: ชุดนพมาศนารี ศรีอรุโณทัย ได้รับแรงบันดาลใจจาก "นางนพมาศ" สตรีผู้ได้รับการยกย่องตามความเชื่อที่ว่า เป็นผู้ริเริ่มการประดิษฐ์กระทง เพื่อใช้ลอยในงานประเพณีลอยกระทง ซึ่งเป็นปฐมบทแห่งประเพณีการขอขมาแด่สายน้ำ ซึ่งได้ถือกำเนิดจากอาณาจักรสุโขทัย ดินแดนที่ผู้คนต่างรู้จักว่า เป็นดินแดนแห่งอรุณรุ่งแห่งความสุข ความงดงามของกลีบกระทง ได้ถูกถ่ายทอดผ่านรัดเกล้าทรงกลีบบัว รวมทั้งงานใบตองและงานกรองดอกไม้นานาพรรณ ได้ถูกถ่ายทอดสู่เครื่องแต่งกายอันงดงาม พร้อมด้วยโคมชัก โคมแขวน อัตลักษณ์แห่งความประณีตงดงามของช่างศิลป์ท้องถิ่นสุโขทัย ก็ได้ถูกเรียงร้อยมาพร้อมกับชุดนี้ด้วยเช่นเดียวกัน จึงนับได้ว่าชุด นพมาศนารี ศรีอรุโณทัย จึงเป็นชุดแห่งความภาคภูมิใจของผู้หญิงไทยอย่างแท้จริง ออกแบบโดย อาจารย์ เมทนี ปัจฉิมบุตร ร้าน ไอยรา
2017: มนตราศิลาดล วิจิตราภรณ์ที่รังสรรค์ขึ้นสำหรับสตรีผู้เป็นที่ภาคภูมิใจของชาวสุโขทัย แรงบันดาลใจจากหัตถศิลป์บนแผ่นดินพระร่วง สะท้อนความรุ่มรวยทางศิลปวัฒนธรรม และภูมิปัญญาของแผ่นดินอรุณรุ่งแห่งความสุข ศิราภรณ์ได้รับแรงบันดาลใจจากโคมรูปดอกกระมุทคลี่กลีบรับแสงจันทร์ ต้นแบบของกระทงซึ่งยอดหญิงอย่างท้าวศรีจุฬาลักษณ์หรือนางนพมาศ ประดิษฐ์ขึ้นถวายพระร่วงเจ้า สะท้อนความสามารถของสตรีสุโขทัย ต้นแบบของกุลสตรีไทยที่ได้รับการยอมรับมาทุกยุคทุกสมัย เครื่องประดับทองถัก แรงบันกาลใจจากเครื่องทรงของเทวรูปศิลปะสุโขทัยที่งดงามอ่อนช้อยทว่าเข้มขลังทรงพลัง ลวดลายบนอาภรณ์ได้รับแรงบันดาลใจมาจากลวดลายของเครื่องสังคโลกหรือเครื่องศิลาดล ซึ่งได้รับการยอมรับไปทั่วโลกว่าเป็นเครื่องเคลือบที่มีความงดงามเป็นเอกลักษณ์ ประดุจดั่งสาวงามผู้สวมใส่ซึ่งจะแสดงภาพลักษณ์ของหญิงไทยที่ได้รับการยอมรับไปทั่วโลก ลายพรรณพฤกษาและหมู่มัจฉาแหวกว่ายสายน้ำบนอาภรณ์ สะท้อนความอุดมสมบูรณ์ของดินแดนสุโขทัย ซึ่งจะตราตรึงอยู่ในจิตใจของผู้มาเยือน ออกแบบโดย ห้องเสื้อเลอเฌ่ย์อัฟ เวดดิ้งสุโขทัย
2016: ชุดเดวา เทวะ เทวา แปลถึง “เทพ” รูปโฉมงดงามดั่งสวรรค์สร้าง สุโขทัยธานีอาณาจักรอันรุ่งเรืองเมืองพ่อขุนรามแต่เก่าก่อน ได้จำลองความเชื่ออันน่าอัศจรรย์ ตกผลึกความมั่งคั่งทางศาสนาพราหมณ์ส่งมายังศาสนาพุทธและอารยธรรมอันเฟื่องฟูจากเทวสถาน เหนือสิ่งอื่นใด “เทวรูป เทวสตรี” เป็นเครื่องเตือนใจให้ระลึกถึงความดีงาม จึงสรรค์สร้างประติมากรรมอันวิจิตร สู่เทวะสตรีผู้เลอโฉมและเครื่องทรงที่เลอค่า ในชุด “Dewa เดวา”  ออกแบบโดย Myriad Grand Mond  ซึ่งศกลวรรณ แซ่เตียว สวมใส่โดยชุดเดวา ได้รองชนะเลิศชุดประจำชาติยอดเยี่ยม จากเวทีมิสแกรนด์ไทยแลนด์ 2016 และได้ใช้เป็นชุดประจำชาติบนเวทีการประกวด มิสแกรนด์อินเตอร์เนชันแนล 2016 สวมใส่โดย สุภาพร มะลิซ้อน และได้เข้ารอบ 10 คนสุดท้ายชุดประจำชาติยอดเยี่ยม